Linnutaja linnamägi

Linnutaja linnamägi (ka Tarakvere Linnutajamägi, Linnutaja mägi, Kalevipoja säng, Tarakvere oos, Torma linnamägi, Linnutajamägi) on linnamägi ja oos Jõgevamaal Mustvee vallas Tarakvere küla lähistel. Oos on osa Tarakvere oosisüsteemist., vaadatud 08.05.2013.

Oos on arvele võetud ürglooduse objektina. Ühtlasi on ta muinsus- ja looduskaitse all.

Mäel asus Kalevipoja sängi tüüpi linnus. Linnamäe suhteline kõrgus on 6 m. Õueala on ovaalse kujuga, 60 m pikk ja 40 m lai. Pindala on 1600 ruutmeetrit. 18 m laiuse seljaku kaelakohas asetseb 2 m kõrgune vall. Vall kulges ida-kirdepoolsel otsal, kuid on suuremas osas kruusavõtmise tõttu hävinud. Linnamägi on dateeritud II aastatuhande algusse.E. Tõnisson. Eesti muinaslinnad 2008.

Tarakvere linnamäel võis asuda Henriku Liivimaa kroonikas mainitud Somelinde linnus.Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982. Peatükk XV 7, kommentaar 37, lk 129Sulev Vahtre. Muinasaja loojang Eestis : vabadusvõitlus 1208–1227. Tallinn : Olion, 1990. Lk 89
 Viited 

Välislingid



Kategooria:Eesti muinaslinnused
Kategooria:Jõgeva maakonna kultuurimälestised
Kategooria:Mustvee vald